O Sena atravesando París visto desde a Ponte do Arcebispado, coa Catedral de Nôtre Dame á dereita e a Torre Eiffel ao fondo.
Costa dos dous Amantes, Normandía.
Estuario do Sena en Normandía, beira dereita.
O **Sena** (en francés **Seine**, pronunciado [sɛn]) é un río francés que pasa por Troyes, París e Ruán. O **Sena** ten unha lonxitude de 780 km. O seu nacemento sitúase a 447 metros de altitude, en Source Seine sobre a meseta de Langres, en Côte-d'Or. O seu curso ten unha orientación xeral de sueste a noroeste. Desemboca no canal da Mancha, preto de Le Havre. A superficie da bacía é de aproximadamente 75.000 km².

A débil inclinación do val do Sena, en Illa de Francia e en Normandía, causou a formación de gran cantidade de meandros profundos; pola mesma razón, os efectos da marea fanse sentir sobre un cento de quilómetros ata Poses e manifestábanse ata un pasado recente no fenómeno do "macareu".

O Sena é unha vía navegábel moi importante, de París ao Canal da Mancha. Atópanse nel dous dos máis importantes portos fluviais de Francia: París (porto de Gennevilliers) e Ruán, que é igualmente un importante porto marítimo, o que permite o transbordamento (Primeiro Porto cerealeiro de Europa). É navegábel de París ata Nogent-sur-Seine. Outros portos fluviais notábeis son Limay-Porcheville e Montereau.

Numerosas industrias están situadas ao longo do val do Sena: automoción (Poissi, Flins, Cléon, Sandouville), petroquímica (Port-Jerôme, Gonfreville-l'Orcher, Notre-Dame-de-Gravenchon, Petit-Couronne), centrais térmicas (Porcheville, Saint-Ouen), central nuclear (Nogent-sur-Seine).

O lago artificial de *Forêt d'Orient*, en Troyes, foi creado nos anos 1960 para regular o caudal do río.

*Curiosidade*: as fontes do Sena é propiedade da cidade de París dende 1864. Unha cova artificial foi construída un ano despois, para controlar a fonte principal, e tamén unha estatua dunha ninfa, que simboliza o río. Porén, a capital desinteresouse despois, e a parcela debeu volver á rexión de Borgoña, desexosa de revalorizar o sitio.

Imaxe de satélite do río Sena nos arredores de París.

Principais afluentes
--------------------

Os principais afluentes do Sena son, desde a súa fonte:

* Aube (D) - 248 km
* Yonna (E) - 293 km
* Loing (E) - 166 km
* Essonne (E) - 90 km
* Marne (D) - 525 km
* Oise (D) - 302 km
* Epte (D) - 100 km
* Andela (D) - 54 km
* Eure (E) - 225 km
* Risle (E) - 140 km. No esteiro do Sena

NB: D=Dereita E=Esquerda

Departamentos atravesados
-------------------------

Indo da fonte ata a súa desembocadura.

Na rexión de Borgoña:

* Côte-d'Or

Na rexion de Champaña Ardenas:

* Aube
* Marne

Na rexión da Illa de Francia:

* Sena e Marne
* Essonne
* Val do Marne
* París
* Altos do Sena
* Sena-San Denis
* Val do Oise
* Yvelines

Na rexión da Alta Normandía:

* Eure
* Sena Marítimo

Na rexión da Baixa Normandía:

* Calvados (a carón no final)

Principais cidades atrevesadas
------------------------------

* Troyes
* Nogent-sur-Seine
* Melun
* Évry
* Athis-Mons
* Villeneuve-le-Roi
* Villeneuve-Saint-Georges
* Choisy-le-Roi
* Alfortville
* Maisons-Alfort
* Ivry-sur-Seine
* Charenton-le-Pont
* París
* Boulogne-Billancourt
* Issy-les-Moulineaux
* Sèvres
* Saint-Cloud
* Suresnes
* Puteaux
* Neuilly-sur-Seine
* Courbevoie
* Levallois-Perret
* Clichy
* Nanterre
* Rueil-Malmaison
* Saint-Ouen
* L'ile-Saint-Denis (unha illa no río)
* Saint-Denis
* Argenteuil
* Saint-Germain-en-Laye
* Maisons-Laffitte
* Poissy
* Médan
* Mantes-la-Ville
* Mantes-la-Jolie
* Les Andelys
* Sotteville-lès-Rouen
* Ruán
* Le Havre
* Honfleur

Notas
-----

1. ↑  "Service de Géodésie et Nivellement". Arquivado dende o orixinal o 11 de xaneiro de 2012. Consultado o 18 de outubro de 2009.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Sena*** |

* Guía de cruceiros no Sena *(en castelán)*

|  |  |
| --- | --- |
| Control de autoridades | 
* Wd: Q1471
* WorldCat
* VIAF: 133320235
* BNF: 119582905
* BRE: 3548098
* DARE: 43891
* EBID: ID
* GEC: 0061770
* GeoNames: 2975252
* GND: 4054330-4
* Google Maps: 5368620740214762849
* ISNI: 0000 0001 2296 479X
* LCCN: sh85119617
* NDL: 00970894
* NKC: ge594235
* OSM: 962076
* Pleiades: 109341
* SUDOC: 135656168

 |